Z A P I S N I K
28. sjednice Vijeća Mjesnog odbora Dubrava - središte,
održane 23. listopada 2023.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA:
Ivana Blažević, Raco Jaković, Antonija Majić, Svan Relac, Božidar Macan, Marija Orešić, Ivana Lulić, Lucija Matić, Damir Nehyba


Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst Zapisnika 27. sjednice Vijeća, održane 25. rujna 2023., bez izmjena.

Predsjednica predlaže dopunu dnevnog reda :

1. Prijedlog za postavljanje elektronske kolne ograde na dvorištu OŠ dr. A. Starčevića

	Na prijedlog predsjednice Vijeće jednoglasno glasova utvrđuje

D N E V N I    R E D:

1. Prijedlozi Vijeća Mjesnog odbora Dubrava - središte za Program građenja komunalne
infrastrukture na području Grada Zagreba u 2024. - donošenje zaključka
2. Prijedlozi Vijeća Mjesnog odbora Dubrava - središte  za Program održavanja javnih
prometnih površina, građevina i uređaja javne namjene, javne rasvjete te izvanrednog
održavanja nerazvrstanih cesta na području Grada Zagreba u 2024.- donošenje
zaključka
3. Prijedlog prioriteta ulica za Izvedbeni program Zimske službe 2023/24. - donošenje
zaključka
4. Prijedlog lokacija za postavljanje spremnika za sol – donošenje zaključka
5. Prijedlog za popravak uređaja za prikaz voznog reda na tramvajskom stajalištu
Ljubijska – donošenje zaključka
6. Prijedlog za produljenje trajanja zelenog svjetla na semaforu na križanju ulice
Dubrava i Grižanske ulice – donošenje zaključka
7. Prijedlog sanacije nadstrešnice na okretištu Dubrava na autobusnom stajalištu linije
208 i 209 – donošenje zaključka
8. Plan potreba za aktivnostima, programima i projektima unapređenja kvalitete života
građana – očitovanje
9. Prijedlog za postavljanje elektronske kolne ograde na dvorištu OŠ dr. A. Starčevića – donošenje zaključka
10.  Pitanja, prijedlozi i obavijesti.


Ad 1. 	Prijedlozi Vijeća Mjesnog odbora Dubrava - središte za Program građenja komunalne infrastrukture na području Grada Zagreba u 2024.

U raspravi sudjeluju svi prisutni.
Vijeće jednoglasno donosi 


Z A K LJ U Č A K
o prijedlozima Vijeća Mjesnog odbora Dubrava – središte za Program građenja komunalne infrastrukture na području Grada Zagreba u 2024.


Predlaže se u Program građenja komunalne infrastrukture na području Grada Zagreba u 2024. uvrstiti izvođenje sljedećih radova:


1. Modernizacija semaforskog sustava na području Av. Dubrava od Av. G. Šuška do
Grižanske ulice
2. Proširenje parkirališta kod DZ Ljubijska k.č. 4159/5 4136/1, 4136/2 k.o. Dubrava
3. Uređenje i prenamjena k.č. 3875 k.o. Dubrava u vlasništvu grada za izgradnju
mobilnog reciklažnog dvorišta – ograđeno i pod nadzorom
4. Izrada prometne studije za MO Dubrava - središte
5. Izgradnja vau-vau parka na dijelu k.č. 9644 k.o. Dubrava, zapadna strana čestice


Ad 2. 	Prijedlozi Vijeća Mjesnog odbora Dubrava - središte  za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlozima Vijeća Mjesnog odbora Dubrava – središte za  Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.


Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. uvrstiti izvođenje sljedećih radova:


1. Uređenje stepenica i platoa na lokaciji Ulica Hrvatskog proljeća 38-40
2. Uređenje stepenica na zapadnoj strani k.č. 6234/1 k.o. Dubrava
3. Rekonstrukcija ulice Križnog puta u cijelosti (kolnik, nogostup, kanalice,vodovodne cijevi )
4. Rekonstrukcija Virovske ulice ( kolnik, nogostup, kanalice, vodovodne cijevi )
5.  Rekonstrukcija Plješivičke ulice ( kolnik, nogostup, kanalice, vodovodne cijevi )
6. Rekonstrukcija Širinečke ulice kbr. 1 - 21 ( kolnik, nogostup, kanalice, vodovodne cijevi )
7. Rekonstrukcija Zavidovićke ulice ( kolnik, nogostup, kanalice, vodovodne cijevi )
8. Rekonstrukcija nogostupa na križanju Ulice križnog puta s Pernatskom ulicom



Ad 3.	Prijedlog prioriteta ulica za Izvedbeni program Zimske službe 2023./24.

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlogu prioriteta ulica za Izvedbeni program Zimske službe 2023./24.

I. Vijeće Mjesnog odbora Dubrava - središte predlaže da se čiste sve ulice na području Mjesnog odbora Dubrava - središte a sljedeće ulice kao prioritet za Izvedbeni program Zimske službe 2023./24.:


1. Avenija Dubrava / Avenija Gojka Šuška / Ulica Rudolfa Kolaka
2. Grižanska ulica / Ljubijska ulica ( uključujući i dio prema Domu zdravlja )
3. Ulica Hrvatskog proljeća / Ulica križnoga puta / Ulica sv. Leopolda Mandića
4. Konjščinska ulica / Tržna ulica / Trepčanska ulica
5. Sve preostale ulice


II. Ovaj zaključak dostavlja se Vijeću Gradske četvrti Gornja Dubrava na daljnje postupanje.


Ad 4.	Prijedlog lokacija za postavljanje spremnika za sol

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlogu lokaciji za postavljanje spremnika za sol



               Predlaže se postavljanje spremnika za sol na lokacijama:

1. Dubrava kod Lidla 
2. Međugorska ulica kod križanja s Ulicom sv. Leopolda Mandića 
3. Križanje Konjščinska – Oporovečka 
4. Tržna ulica kod križanja s Ulicom Hrvatskog proljeća



Ad 5. 	Prijedlog za popravak uređaja za prikaz voznog reda na tramvajskom stajalištu
Ljubijska 

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlogu za popravak uređaja za prikaz voznog reda na tramvajskom stajalištu
Ljubijska

I. Razmotren je prijedlog za popravak uređaja za prikaz voznog reda na tramvajskom stajalištu Ljubijska
II. Vijeće Mjesnog odbora Dubrava – središte suglasno je s prijedlogom za popravak uređaja za prikaz voznog reda na tramvajskom stajalištu Ljubijska
III. Vijeće Mjesnog odbora Dubrava – središte zahtjeva od ZET-a redovito održavanje svih uređaja za prikaz voznog reda na tramvajskim stajalištima, a posebice na okretištu Dubrava
IV. Vijeće Mjesnog odbora Dubrava – središte zahtjeva postavu uređaja za prikaz voznog reda na tramvajskim stajalištima Štefanovečka južna strana, Ljubijska sjeverna i južna strana, Kapucinska sjeverna i južna strana, Grižanska južna strana




Ad 6. Prijedlog za produljenje trajanja zelenog svjetla na semaforu na križanju ulice
Dubrava i Grižanske ulice 

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlogu za produljenje trajanja zelenog svjetla na semaforu na križanju ulice
Dubrava i Grižanske ulice

I. 	Razmotren je prijedlog za produljenje trajanja zelenog svjetla na semaforu na križanju ulice Dubrava i Grižanske ulice
II.	Vijeće Mjesnog odbora Dubrava – središte suglasno je s prijedlogom za produljenje trajanja zelenog svjetla na semaforu na križanju ulice Dubrava i Grižanske ulice
III.	Vijeće zahtjeva da produljenje trajanja zelenog svjetla na semaforu na križanju ulice Dubrava i Grižanske ulice za minimalno 5 sekundi





Ad. 7. Prijedlog sanacije nadstrešnice na okretištu Dubrava na autobusnom stajalištu linije 208 i 209 

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o prijedlogu sanacije nadstrešnice na okretištu Dubrava na autobusnom stajalištu linije 208 i 209

I. Razmotren je prijedlog za sanaciju nadstrešnice na okretištu Dubrava na autobusnom stajalištu linije 208 i 209 koja je oštećena u olujnom nevremenu koje je nedavno pogodilo Grad Zagreb
II. Vijeće Mjesnog odbora Dubrava – središte suglasno je s prijedlogom za sanaciju nadstrešnice na okretištu Dubrava na autobusnom stajalištu linije 208 i 209 
III. Vijeće Mjesnog odbora Dubrava – središte zahtjeva hitnu sanaciju svih oštećenja nastalih zbog nevremena, a u nedležnosti su ZET-a
 


Ad. 8. Plan potreba za aktivnostima, programima i projektima unapređenja kvalitete života građana 

U raspravi sudjeluju svi prisutni.
Vijeće jednoglasno donosi 

Z A K LJ U Č A K
o osiguranju sredstava za Plan potreba za aktivnostima, programima i projektima unapređenja kvalitete života građana 

1. Vijeće će osigurati sredstva za Plan potreba za aktivnostima, programima i projektima unapređenja kvalitete života građana u 2024. u maksimalnom iznosu.

2. Ovaj zaključka dostavlja se Gradskom uredu za mjesnu samoupravu, promet, civilnu zaštitu i sigurnost.


Ad 9.	Prijedlog za postavljanje elektronske kolne ograde na dvorištu OŠ dr. A. Starčevića

U raspravi sudjeluju svi prisutni.
Vijeće jednoglasno donosi 

Z A K LJ U Č A K
[bookmark: _GoBack]o prijedlogu za postavljanje elektronske kolne ograde na dvorištu OŠ dr. A. Starčevića

I. Razmotren je prijedlog za postavljanje elektronske kolne ograde na dvorištu OŠ dr. A. Starčevića 
II. Obzirom na nedavne događaje koji su uključivali pucanje iz vatrenog oružja na samom ulazu u dvorište Osnovne škole dr. A. Starčević Vijeće Mjesnog odbora Dubrava – središte zahtjeva postavljanje elektronske kolne ograde na dvorištu škole
III. Vijeće smatra da bi elektronskom ogradom mogli zaštiti od sličnih situacija obzirom da bi djelatnici škole mogli strogo kotrolirati ulazak u dvorište škole 
IV. Sukladno svime navedenim, Vijeće zahtjeva od svih nadležnih službi hitnu reakciju i ispunjenje zahtjeva kako bi se maksimalno osigurala sigurnost djece u školi i njezinoj neposrednoj blizini 




Ad 10. Pitanja, prijedlozi i obavijesti
Nije bilo rasprave.

Dovršeno u 19,15 sati.

U Zagrebu, 23. listopada 2023.

KLASA: 024-08/23-003/2023.
URBROJ: 251-13-11-5/010-23-2


Zapisnik sastavila:                                                                             
Ivana Blažević, predsjednica Vijeća                                                           
                                                                          
                                                                                                  Predsjednica
                                                                                                         Vijeća Mjesnog odbora
                                                                                                               Dubrava – središte

                              Ivana Blažević



